b'\n_START_ARTICLE_\nFlumetrin\n_START_SECTION_\nKemija\n_START_PARAGRAPH_\nFlumetrin je kompleksna zmes stereoizomerov. Molekula vsebuje tri asimetri\xc4\x8dne ogljikove atome. Ima\xc2\xa0cis-trans-izomerijo\xc2\xa0na ciklopropanskem obro\xc4\x8du in na dvojni vezi med atomoma ogljika v alkenu. Tako obstaja 16 razli\xc4\x8dnih izomerov. Komercialni flumetrin obi\xc4\x8dajno vsebuje 92\xc2\xa0% trans-izomerov na ciklopropanskem obro\xc4\x8du in cis-konfiguraciji na olefinski dvojni vezi C=C in pa 8\xc2\xa0% cis-izomera na ciklopropanskem obro\xc4\x8du in cis-konfiguraciji na olefinski dvojni vezi C=C.\n_START_SECTION_\nUporaba\n_START_PARAGRAPH_\nFlumetrin se uporablja v izdelkih, kot so ovratnice proti bolham in klopom za za\xc5\xa1\xc4\x8dito hi\xc5\xa1nih ljubljen\xc4\x8dkov. Primer tega je ovratnica Foresto podjetja Bayer._NEWLINE_Uporablja se tudi v lastni\xc5\xa1kih izdelkih, npr. v Bayvarolu, ki je veterinarsko zdravljenje, ki ga uporabljajo \xc4\x8debelarji proti parazitski pr\xc5\xa1ici\xc2\xa0Varroa destructor.'